તા.૦૫-૦૪-૨૦૧૮ના શનિવારે કુ.પલક જયંતિભાઇ ઉ.વ.૨૫ તથા કુ.એષા રાજેન્દ્રભાઇ ઉ.વ. ૨૨ની વર્ષીદાનની ભવ્ય યાત્રા સોલા રોડ જૈન ઉપાશ્રયથી સવારે ૬.૩૦ વાગે નીકળશે. રથયાત્રા શ્રી આદિનાથ ચોક, પ્રતીક્ષા એપાર્ટમેન્ટ પારસનગર બી.આર.ટી.એસ. બસ સ્ટોપ થી પુનઃ ચિત્રકૂટ એપાર્ટમેન્ટમાં આવશે. વર્ષીદાન યાત્રા બાદ બંને મુમુક્ષુઓ પોતાના વૈરાગ્યવાહી પ્રવચન શૈલીથી જનતાને મંત્ર મુગ્ધ કરશે. આ અવસરે પૂ.આ.દેવ શ્રી રાજયશસૂરીશ્વરજી મ.સા.શાલીભદ્રની વર્ષીદાન યાત્રાનું ભાવના સભર વર્ણન કરી મુમુક્ષુઓને આર્શીવાદ આપશે. તા.૬-૦૪-૨૦૧૮ના સવારે ૫.૩૦ વાગે પ્રતિષ્ઠા થશે અને ૬-૪૫ વાગે દીક્ષાની ક્રિયા શરૂ થશે.